Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatusettepanekute kohta nõukogu ühises seisukohas seoses järgmise ettepanekuga: Euroopa parlamendi ja Nõukogu direktiiv, millega kehtestatakse ühenduse tegevusraamistik pestitsiidide säästva kasutamise saavutamiseks millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2009/0063 lõplik - COD 2006/0132 */





[pic] | EUROOPA ÜHENDUSTE KOMISJON | Brüssel 16.2.2009 KOM(2009) 63 lõplik 2006/0132 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatusettepanekute kohta nõukogu ühises seisukohas seoses järgmise ettepanekuga: EUROOPA PARLAMENDI JA NÕUKOGU DIREKTIIV, millega kehtestatakse ühenduse tegevusraamistik pestitsiidide säästva kasutamise saavutamiseks MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2006/0132 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatusettepanekute kohta nõukogu ühises seisukohas seoses järgmise ettepanekuga: EUROOPA PARLAMENDI JA NÕUKOGU DIREKTIIV, millega kehtestatakse ühenduse tegevusraamistik pestitsiidide säästva kasutamise saavutamiseks 1. Taust Menetlus Komisjon esitas 14. juulil 2006 Euroopa Parlamendile ja nõukogule ettepaneku võtta vastavalt EÜ asutamislepingu artiklis 251 sätestatud kaasotsustamismenetlusele vastu raamdirektiiv pestitsiidide säästva kasutamise kohta. Majandus- ja Sotsiaalkomitee esitas oma arvamuse 14. märtsil 2007. Regioonide Komitee võttis oma arvamuse vastu 13. veebruaril 2007. Euroopa Parlament võttis oma seisukoha esimesel lugemisel vastu 23. oktoobril 2007. Nõukogu jõudis ettepaneku suhtes poliitilisele kokkuleppele 17. detsembril 2007 ja võttis vastu ühise seisukoha 19. mail 2008. Euroopa Parlament võttis oma seisukoha teisel lugemisel vastu 13. jaanuaril 2009. 2. Komisjoni ettepaneku eesmärk Ettepaneku eesmärk on täita praegu ELi tasandil valitsev õiguslünk pestitsiidide kasutamise valdkonnas ning sätestada pestitsiidide kasutamise ühised miinimumeeskirjad, et vähendada pestitsiidide kasutamisest tulenevaid riske inimeste tervisele ja keskkonnale. Kavandatud raamdirektiiv pestitsiidide säästva kasutamise kohta (KOM(2006) 373 (lõplik)) ning taimekaitsevahendite turuleviimist käsitleva määruse ettepanek (KOM(2006) 388 (lõplik)) on põhilised õigusaktid, mis sisaldavad pestitsiidide säästva kasutamise temaatilises strateegias (KOM(2006) 372) kavandatud meetmeid. 3. KOMISJONI MÄRKUSED 3.1 Üldised märkused Euroopa Parlament võttis täiskogu istungil 13. jaanuaril 2009 vastu eelnevalt nõukoguga kooskõlastatud kompromisspaketi, et saavutada kokkulepe teisel lugemisel. Kõnealused muudatused hõlmavad peamiselt järgmist: - riski ja kasutamise vähendamise eesmärkide ning komisjonile aruandmise nõuete kehtestamine riiklikes tegevuskavades, - elanike ja kõrvalseisjate kaitse tugevdamine, - pestitsiidide mitteprofessionaalsetele kasutajatele turustamist käsitlevad nõuded, - pestitsiididega regulaarselt kokku puutuvate inimeste hulgas esinevate mürgitusjuhtude kohta teabe kogumise süsteemide loomine, - pestitsiidide õhust pihustamise taotluste menetlemine, - pestitsiidide kasutamine konkreetsetes piirkondades. Komisjon kiidab kompromisspaketi heaks, kuna see on kooskõlas ettepaneku üldeesmärgi ja -iseloomuga. 3.2 Muudetud ettepanek EÜ asutamislepingu artikli 250 lõike 2 kohaselt muudab komisjon vastavalt eespool esitatule oma ettepanekut.